Document ID: 32001D0611

Απόφαση της Επιτροπής
της 20ής Ιουλίου 2001
για την τροποποίηση της απόφασης 92/160/ΕΟΚ για την περιφερειοποίηση του Μεξικού, την τροποποίηση των αποφάσεων 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ όσον αφορά τις εισαγωγές ιπποειδών από το Μεξικό και την κατάργηση των αποφάσεων 95/392/ΕΚ και 96/486/ΕΚ
[κοινοποιηθείσα υπό τον αριθμό Ε(2001) 2214]
(Κείμενο που παρουσιάζει ενδιαφέρον για τον ΕΟΧ)
(2001/611/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές προέλευσης τρίτων χωρών(1), όπως τροποποιήθηκε τελευταία από την απόφαση 2001/298/ΕΚ(2), και ιδίως το άρθρο 13 παράγραφος 2 στοιχείο α) και το άρθρο 19 σημείο i),
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ(3), όπως τροποποιήθηκε τελευταία από την οδηγία 96/43/ΕΚ(4), και ιδίως το άρθρο 18,
Εκτιμώντας τα ακόλουθα:
(1) Με την απόφαση 92/160/ΕΟΚ της Επιτροπής(5), όπως τροποποιήθηκε τελευταία από την απόφαση 2001/27/ΕΚ(6), πραγματοποιήθηκε η περιφερειοποίηση ορισμένων τρίτων χωρών για τις εισαγωγές ιπποειδών.
(2) Η απόφαση 92/260/ΕΟΚ της Επιτροπής(7), όπως τροποποιήθηκε τελευταία από την απόφαση 2001/117/ΕΚ(8), ορίζει τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρημένων ίππων.
(3) Η απόφαση 93/195/ΕΟΚ της Επιτροπής(9), όπως τροποποιήθηκε τελευταία από την απόφαση 2001/610/ΕΚ(10), καθορίζει τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων μετά από προσωρινή εξαγωγή.
(4) Η απόφαση 93/196/ΕΟΚ της Επιτροπής(11), όπως τροποποιήθηκε τελευταία από την απόφαση 2001/117/ΕΚ, ορίζει τους υγειονομικούς όρους και την υγειονομική πιστοποίηση που απαιτούνται για την εισαγωγή ιπποειδών προς σφαγή.
(5) Η απόφαση 93/197/ΕΟΚ της Επιτροπής(12), όπως τροποποιήθηκε τελευταία από την απόφαση 2001/117/ΕΚ, ορίζει τους υγεινομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για αναπαραγωγή και κρεατοπαραγωγή.
(6) Η απόφαση 95/392/ΕΚ της Επιτροπής(13) καθορίζει μέτρα προστασίας που αφορούν τη δουρίνη στο Μεξικό.
(7) Η απόφαση 96/486/ΕΚ της Επιτροπής(14) καθορίζει μέτρα προστασίας που αφορούν rην εγκεφαλομυελιτίδα ιπποειδών τύπου Βενεζουέλας στο Μεξικό.
(8) Στο Μεξικό δεν έχουν καταγραφεί κρούσματα εγκεφαλομυελίτιδας ιπποειδών τύπου Βενεζουέλας εδώ και δύο χρόνια και η κτηνιατρική αποστολή επιθεώρησης που διενεργήθηκε πρόσφατα στο Μεξικό επιβεβαίωσε ότι η υγειονομική κατάσταση των ιπποειδών είναι ικανοποιητική. Ωστόσο, ως πρόσθετο προληπτικό μέτρο, η έκθεση της αποστολής συνιστά την περιφερειοποίηση όσον αφορά τις εξαγωγές στην Κοινότητα των δύο νοτιότερων κρατών του Μεξικού, Chiapas και Oaxaca. Τα ιπποειδή για σφαγή προέρχονται από τα κράτη αυτά συνεπώς κρίνεται σκόπιμο να απαγορευτούν οι εισαγωγές στην Κοινότητα ιπποειδών προς σφαγή από το Μεξικό.
(9) Για να επιτραπούν οι εισαγωγές ιπποειδών από το Μεξικό είναι αναγκαίο να πραγματοποιηθεί η περιφερειοποίηση του Μεξικού με την τροποποίηση του παραρτήματος της απόφασης 92/160/ΕΟΚ, να προσαρμοστούν οι υγειονομικοί όροι με την τροποποίηση των αποφάσεων 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ, αντιστοίχως, και να καταργηθούν οι αποφάσεις 95/392/ΕΚ και 96/486/ΕΚ.
(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθες λέξεις παρεμβάλλονται στο παράρτημα της απόφασης 92/160/ΕΟΚ σύμφωνα με τη σειρά του κωδικού ISO: "Μεξικό
- όλη η επικράτεια εκτός από τα κράτη Chiapas και Oaxaca".
Άρθρο 2
Η απόφαση 92/260/ΕΟΚ τροποποιείται ως εξής:
1. Ο κατάλογος των τρίτων χωρών της ομάδας Δ του παραρτήματος Ι αντικαθίσταται από τον ακόλουθο κατάλογο: "Αργεντινή (AR), Μπαρμπάντος (BB), Βερμούδες (BM), Βολιβία (BO), Βραζιλία (1) (BR), Χιλή (CL), Κούβα (CU), Τζαμάικα (JM), Μεξικό (1) (MX), Παραγουάη (PY), Ουρουγουάη (UY)."
2. Ο τίτλος του υγειονομικού πιστοποιητικού που ορίζεται στο παράρτημα ΙΙ σημείο Δ) αντικαθίσταται από τον ακόλουθο τίτλο: "ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
για την προσωρινή αποδοχή καταχωρημένων ίππων στο κοινοτικό έδαφος από την Αργεντινή, τα Μπαρμπάντος, τις Βερμούδες, τη Βολιβία, τη Βραζιλία (1), τη Χιλή, την Κούβα, την Τζαμάικα, το Μεξικό (1), την Παραγουάη, την Ουρουγουάη, για περίοδο μικρότερη από 90 ημέρες."
Άρθρο 3
Η απόφαση 93/195/ΕΟΚ τροποποιείται ως εξής:
1. Ο κατάλογος των τρίτων χωρών της ομάδας Δ στο παράρτημα Ι αντικαθίσταται από τον ακόλουθο κατάλογο: "Αργεντινή (AR), Μπαρμπάντος (BB), Βερμούδες (BM), Βολιβία (BO), Βραζιλία (1) (BR), Χιλή (CL), Κολομβία (1) (CO), Κόστα Ρίκα (1) (CR), Κούβα (CU), Τζαμάικα (JM), Μεξικό (1) (MX), Περού (1) (PE), Παραγουάη (PY), Ουρουγουάη (UY), Βενεζουέλα (VE)."
2. Ο κατάλογος των χωρών της ομάδας Δ στον τίτλο του υγειονομικού πιστοποιητικού που ορίζεται στο παράρτημα ΙΙ αντικαθίσταται από τον ακόλουθο κατάλογο: "Αργεντινή, Μπαρμπάντος, Βερμούδες, Βολιβία, Βραζιλία (1), Χιλή, Κολομβία (1), Κόστα Ρίκα (1), Κούβα, Τζαμάικα, Μεξικό (1), Περού (1), Παραγουάη, Ουρουγουάη, Βενεζουέλα."
Άρθρο 4
Το Μεξικό διαγράφεται από τον κατάλογο των τρίτων χωρών της ομάδας Δ στην υποσημείωση 3 του παραρτήματος ΙΙ της απόφασης 93/196/ΕΟΚ.
Άρθρο 5
Η απόφαση 93/197/ΕΟΚ τροποποιείται ως εξής:
1. Ο κατάλογος των τρίτων χωρών της ομάδας Δ του παραρτήματος Ι αντικαθίσταται από τον ακόλουθο κατάλογο: "Αργεντινή (AR), Μπαρμπάντος (2) (BB), Βερμούδες (2) (BM), Βολιβία (2) (ΒΟ), Βραζιλία (1) (BR), Χιλή (CL), Κούβα (2) (CU), Τζαμάικα (2) (JM), Μεξικό (1) (MX), Παραγουάη (PY), Ουρουγουάη (UY)."
2. Ο τίτλος του υγειονομικού πιστοποιητικού που ορίζεται στο παράρτημα ΙΙ σημείο Δ αντικαθίσταται από τον ακόλουθο τίτλο: "ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
για εισαγωγές στο κοινοτικό έδαφος καταχωρημένων ίππων από το Μπαρμπάντος, τις Βερμούδες, τη Βολιβία, την Κούβα, την Τζαμάικα και καταχωρημένων ιπποειδών και ιπποειδών για αναπαραγωγή και κρεατοπαραγωγή από την Αργεντινή, τη Βραζιλία (1), τη Χιλή, το Μεξικό (1), την Παραγουάη, την Ουρουγουάη."
Άρθρο 6
Οι αποφάσεις 95/392/ΕΟΚ και 96/486/ΕΚ καταργούνται.
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 20 Ιουλίου 2001.

Labels: 3
18
5
6